CELEX: 32017R1533
Language: et
Date: 2017-09-08 00:00:00
Title: Komisjoni delegeeritud määrus (EL) 2017/1533, 8. september 2017, millega muudetakse delegeeritud määrust (EL) 2017/1165 seoses ajutiste erakorraliste toetusmeetmetega virsiku- ja nektariinitootjate jaoks Kreekas, Hispaanias ja Itaalias

9.9.2017   
            
            
               ET
            
            
               Euroopa Liidu Teataja
            
            
               L 233/1
            
         KOMISJONI DELEGEERITUD MÄÄRUS (EL) 2017/1533,
   8. september 2017,
   millega muudetakse delegeeritud määrust (EL) 2017/1165 seoses ajutiste erakorraliste toetusmeetmetega virsiku- ja nektariinitootjate jaoks Kreekas, Hispaanias ja Itaalias
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 219 lõiget 1 koostoimes artikliga 228,
   ning arvestades järgmist:
   
               (1)
            
            
               3.–8. augustini 2017 teavitasid teatasid liikmesriigid ja sidusrühmad komisjoni virsiku- ja nektariinituru tõsisest häirest, mis tulenevad sellest, et kõrge tootmistase ja suured varud mõjutavad hindu eelkõige Kreekas, Hispaanias ja Itaalias. Hispaania virsiku- ja nektariinivarud ulatuvad 87 000 tonnini, samal ajal kui 50 % virsikutest ei olnud augusti alguses veel isegi koristatud. Itaalia virsiku- ja nektariinivarud ulatuvad 130 000 tonnini, samal ajal kui 30 % toodangust ei olnud veel koristatud.
            
         
               (2)
            
            
               Alates 2014. aastast, kui Venemaa kehtestas keelu importida puu- ja köögivilju Euroopa Liidust, on tootjad üritanud leida alternatiivseid eksporditurge. Paraku on eksport Valgevenesse, mis on koristusperioodil virsiku- ja nektariiniekspordi peamine sihtkoht, vähenenud alates 2015. aastast 25 %. Alates 1. juulist 2017 on eksport veelgi enam mõjutatud, kuna siis hakkasid kehtima Euraasia Majandusliidu liikmesriikide, eelkõige Valgevene poolsed sanitaar- ja fütosanitaarmeetmed. Lisaks on eksport kolmandatesse riikidesse toodangu kiire riknevuse tõttu keeruline.
            
         
               (3)
            
            
               Nende asjaolude kokkulangevus mõjutab hindu. Olemasolevate andmete kohaselt on turu olukord ja eelkõige hinnad väga sarnased hindadele 2014. aastal, mil Venemaa kehtestas embargo.
            
         
               (4)
            
            
               Hispaania ja Itaalia kinnitasid, et tootjaorganisatsioonid juba võtsid kriisiennetus ja -ohjemeetmed oma rakenduskava raames ning kasutasid ajutisi erakorralisi toetusmeetmeid, mis on sätestatud komisjoni delegeeritud määruses (EL) 2017/1165 (2). Seega ei ole neil enam tegutsemisruumi, et kehtivate kavade alusel kõrvaldada turult lisakoguseid.
            
         
               (5)
            
            
               Nimetatud asjaolud häirivad märkimisväärselt virsiku- ja nektariiniturgu ning selline olukord või selle mõju turule tõenäoliselt jätkub või halveneb veelgi, kuna määruse (EL) nr 1308/2013 alusel kohaldatavatest tavapärastest kriisiennetus- ja -ohjemeetmetest ilmselt ei piisa.
            
         
               (6)
            
            
               Kuigi turuhäired on üksnes kaudselt Venemaa embargoga seotud, on praktilistel põhjustel ja lihtsustamise huvides asjakohane kasutada delegeeritud määruses (EL) 2017/1165 sätestatud kehtivat süsteemi.
            
         
               (7)
            
            
               Selleks et omada piisavat mõju turu stabiliseerimiseks, tuleks delegeeritud määruses (EL) 2017/1165 sätestatud virsiku- ja nektariinikoguseid Kreeka, Hispaania ja Itaalia tootjate puhul kolmekordistada.
            
         
               (8)
            
            
               Seepärast tuleks delegeeritud määrust (EL) 2017/1165 vastavalt muuta.
            
         
               (9)
            
            
               Turule vahetu mõju avaldamiseks ja hindade paremaks stabiliseerimiseks peamisel saagikoristusperioodil tuleks käesolevat määrust kohaldada tagasiulatuvalt alates kuupäevast, mil komisjoni olukorrast ametlikult ja faktiliselt teavitati, st alates 3. augustist 2017,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määruse (EL) 2017/1165 muutmine
   Delegeeritud määruse (EL) 2017/1165 I lisa asendatakse käesoleva määruse lisa tekstiga.
   Artikkel 2
   Jõustumine ja kohaldamine
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 3. augustist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. september 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni 20. aprilli 2017. aasta delegeeritud määrus (EL) 2017/1165, millega kehtestatakse täiendavad ajutised erakorralised toetusmeetmed teatavate puu- ja köögiviljade tootjatele (ELT L 170, 1.7.2017, lk 31).
   
      LISA
      „
            I LISA
            
               Toodete maksimumkogused liikmesriigi kohta (artikli 2 lõige 1)
            
            
                        (tonnides)
                     
                  
                        Liikmesriik
                     
                     
                        Õunad ja pirnid
                     
                     
                        Ploomid
                     
                     
                        Apelsinid, klementiinid, mandariinid ja sidrunid
                     
                     
                        Virsikud ja nektariinid
                     
                  
                        Belgia
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Saksamaa
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Kreeka
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Hispaania
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Prantsusmaa
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Horvaatia
                     
                     
                        510
                     
                     
                         
                     
                     
                        850
                     
                     
                         
                     
                  
                        Itaalia
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Küpros
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Madalmaad
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Austria
                     
                     
                        510
                     
                     
                         
                     
                     
                         
                     
                     
                         
                     
                  
                        Poola
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugal
                     
                     
                        935
                     
                     
                         
                     
                     
                         
                     
                     
                         
                     
                  “